**Svetoletno romanje v družbi svetega Frančiška**

**ASSISI, RIM in TOSKANA**

**Romanje družin župnije Stara Loka,**

# 25. oktober 2025 | 5 dni | avtobus | *Z duhovnim in turističnim vodenjem!*

**PREDLOG PROGRAMA:**

**1. dan:** Odhod iz Stare Loke v zgodnjih jutranjih urah. Vožnja preko Fernetičev ali Vrtojbe v Italijo in potovanje s postanki na relaciji Benetke–Padova–Bologna. V zgodnjih popoldanskih urah prihod na goro **LA VERNA**, kraj miru in tišine, kamor se je Frančišek večkrat vračal in tu preživel veliko časa v molitvi in postu. Leta 1224 je Frančišek tukaj prejel Kristusove rane. Kraj leži na nadmorski višini 1128 m, od koder je čudovit razgled po dolini in na Apenine … Obisk velike skalne razpoke, ki je bila Frančiškovo zavetišče; bazilike, kjer se nahaja kapela, v kateri hranijo relikvijo sv. Frančiška … Maša. V kasnejših popoldanskih urah nadaljevanje vožnje proti Assisiju. Nastanitev v hotelu nekje v bližini. Večerja v hotelu, nato večerni odhod na procesijo z lučkami. Vrnitev v hotel in nočitev.

**2. dan:** Po zajtrku cel dan **ASSISI**. Ogled glavnih znamenitosti kjer je živel sv. Frančišek (rojstna hiša, cerkev sv. Rufina, kjer je bil Frančišek krščen, cerkev sv. Damijana, ki jo je Frančišek obnovil z lastnimi rokami, Porciunkola, kjer je Frančišek umrl …). V Assisiju se je rodila in delovala tudi sv. Klara … Maša v eni izmed cerkva ter križev pot. Nekaj prostega časa za molitev oz. samostojne oglede … Večerja v hotelu.

**3. dan:** Zajtrk, nato takojšen avtobusni odhod v **RIM**. Dopoldanski prihod na obrobje mesta in nadaljevanje v središče »večnega mesta« z metrojem. Prihod v **VATIKAN** in obisk bazilike sv. Petra (v Svetem letu 2025 je vstop v baziliko možen skozi »sveta vrata«). Po ogledu odhod na drugo stran mesta (peš ali v kombinaciji vožnje z javnim prevozom) do bazilike Marije Snežne za ogled cerkve in obisk groba papeža Frančiška I. Maša v eni izmed kapel znamenite bazilike. Še sprehod do cerkve sv. Petra v verigah in do koloseja in rimskega foruma (za zunanji ogled). Nastanitev v hotelu v mestu ali okolici, večerja in nočitev.

**4. dan:** Po zajtrku vožnja ob obali Tirenskega morja nazaj mimo Civitavecchie in Grosseta. Potovanje po toskanskih hribih do mesta **SIENA**. Maša predvidoma v cerkvi sv. Domenica (Basilica Cateriniana). Nato ogled čudovitega trga Piazza del Campo in še sprehod do katedrale (zunanji ogled). V popoldanskem času obisk **SAN GIMIGNANA**, ki je znano kot mesto stolpičev. Nastanitev v hotelu nekje na tem območju. Večerja in nočitev

**5. dan:** Po zajtrku vožnja v **PISO**. Postanek za ogled trga Miracoli s katedralo, krstilnico, monumentalnim pokopališčem, muzejem in poševnim stolpom (notranji ogledi po dogovoru). Maša nekje na poti. Sledi vožnja do enega izmed letoviških krajev ob morju in nekaj prostega časa za kopanje (v primeru lepega vremena). V kasnejših popoldanskih urah sledi odhod proti domu. Vožnja na relaciji Firence–Bologna–Padova–Benetke, z vmesnimi postanki. Prihod nazaj v Slovenijo v poznih večernih oz. nočnih urah. Zaključek potovanja v Škofji Loki verjetno že po polnoči.

**CENA: 575 EUR** pri najmanj 40 potnikih - plačnikih

 **605 EUR** pri najmanj 35 potnikih - plačnikih

**CENA VKLJUČUJE:** 4 x prenočišče s polpenzionom v preprostejših hotelih turistične kategorije v dvo, tro ali štiriposteljnih sobah TWC, vse oglede po programu, prevoz s turističnim avtobusom na celotni relaciji, stroške voznikov, vse cestnine in parkirnine na poti, vstopne takse za turistične avtobuse v Sieni, San Gimignanu in v Pisi, vozovnice za javni promet v Rimu, slovenskega turističnega vodnika in duhovno slovensko vodstvo (duhovnika zagotovi skupina), celotno organizacijo.

Vstopnine za notranje oglede niso vključene (lahko se vključijo po predhodnem dogovoru).

**MOŽNO DOPLAČILO:** - za sobo 1/1 = 150 EUR,

**MOŽNI POPUSTI:** - za otroke do 7 let v sobi z dvema odraslima (na tretjem ali četrtem ležišču) = 25%

- za otroke od 7–12 let v sobi z dvema odraslima (na tretjem ali četrtem ležišču) = 20%

- za otroke starejše od 12. let v sobi z dvema odraslima (na tretjem ali četrtem ležišču) = 15%

- za otroke do 12. let v sobi z enim odraslim (na drugem, tretjem ali četrtem ležišču) = 10%.

POPUSTI ZA OTROKE so odvisni od razpoložljivosti večposteljnih sob po hotelih!

**POMEMBNE INFORMACIJE:**

- garantiramo lahko nastanitev v troposteljnih sobah, razpoložljivost večjih – torej štiriposteljnih sob pa moramo preveriti in ni nujno, da jih bo na voljo tolikšno število, kot bi jih v skupini potrebovali.

- večje družine bi morale torej svojo nastanitev kombinirati v okviru sob, ki bodo na voljo. Seveda je možno kombinirati tudi med družinami po dogovoru.

- potrjujemo, da bomo vsem otrokom v skupini priznali zgoraj navedene popuste za otroke tudi, če v isti sobi ne bosta nastanjena po dva odrasla (polna plačnika).

- preverili smo nekatere hotele, ki imajo na voljo večposteljne sobe (večinoma imajo troposteljne sobe, nekaj tudi štiriposteljnih ampak ne povsod), vendar nismo ničesar rezervirali saj hoteli za obvezujočo rezervacijo zahtevajo plačilo depozita. V fiksne rezervacije bomo šli, ko bo znana struktura sob in ko bodo potniki svojo udeležbo potrdili. Hoteli, ki smo jih kalkulirali, so preprostejši turistični hoteli, kjer imajo vse sobe lastno kopalnico.

- cena vključuje brezplačno mesto (bivanje v enoposteljni sobi) za duhovnika, ki ga zagotovi skupina.

- program se lahko po dogovoru s skupino še dopolni ali spremeni.

- po želji in vnaprejšnjem dogovoru so (proti doplačilu vstopnine – priporočljive so rezervacije oz. nakup vstopnic vnaprej v izogib čakanju v vrstah) možni tudi notranji ogledi katedrale v Sieni (vstopnica za odraslo osebo trenutno 7 EUR), ter notranji ogledi v Pisi (komplet vsi ogledi vključno s poševnim stolpom za odrasle 27 EUR/osebo, brez stolpa pa 11 EUR/osebo, samo stolp pa 20 EUR/osebo; vstop v katedralo je sicer brezplačen, vendar je za vstop brez nakupa katere izmed vstopnic treba čakati na licu mesta na možno uro vstopa; otroci do 8. leta ne smejo na stolp, starejši od 8. let plačajo polno ceno za stolp, otroci do 11. leta imajo predvidoma brezplačen vstop v ostale znamenitosti, skupaj z odraslimi.

- program se lahko po dogovoru s skupino še spremeni ali dopolni.

**Kontakt za vsa vprašanja in informacije v tej zvezi:** Milan SAJKO, (02) 80 51 804, E-mail: milan@sajko-turizem.si

**SAJKO TURIZEM d.o.o., Trg svobode 22, 2310 Slov. Bistrica,**

**TRANSAKCIJSKI RAČUN: 04430-0000403149 sklic: SI00 02510-2025**

**----------------------------------------------------------------------------------------------------------------------------**

**PLAČILNI POGOJI:** - predlagamo plačilo v 2 obrokih in sicer plačilo akontacije v višini 30% čimprej oz. najkasneje do 25. junija 2025 in plačilo preostale razlike v višini 70% do konca septembra 2025. Po dogovoru je možna tudi drugačna plačilna dinamika oz. tudi plačilo na več obrokov.

V kolikor bi kdo želel imeti vključeno še kakšno zavarovanje, vljudno prosimo, da se zanj odloči **ob prijavi**. Priporočamo paket počitniškega zavarovanja, ki vključuje riziko odpovedi in zdravstveno zavarovanje z asistenco v tujini - zavarovalna premija predvidoma 26 EUR/osebo oz. so možni tudi malo ugodnejši družinski paketi. Pomembno je vedeti, da so stroški odpovedi brez zavarovanja lahko zelo visoki.

Za ta skupinski odhod veljajo sledeči odpovedni stroški (če pride do odpovedi posamezne družine):

10% do 60 dni pred odhodom / 25% od 59–30 dni pred odhodom / 50% od 29–20 dni pred odhodom,

80% od 19–10 dni pred odhodom/ 100% od 9–0 dni pred odhodom.

Dodatno k temu, lahko večji osip potnikov vpliva na ceno za ostale udeležence (to ne velja za morebitne odpovedi, ki bi se zgodile v zadnjih 15 dneh). Navedeni pogoji veljajo ne glede na datum plačil posameznika.

**Splošni pogoji potovanja so sestavni del programa in so na voljo na prodajnih mestih!**